Selleks puudub mõistlik vajadus järgmistel põhjustel:
1. Lumest puhastamine ei mõjuta oluliselt jaama tootlust kuna talvine energiatootlus on meie geograafilisest asukohast sõltuvalt väike. Näiteks kahe talvekuu kogutootlus jääb keskmiselt väiksemaks ühest suvekuu päevast.
2. On oht ennast ja paneele vigastada, juhul kui kasutada ebaõigeid tööriistu või töövõtteid.
Juhul kui kasutatakse õigeid töövõtteid ja tagatakse tööde tegemisel ohutus, siis lumest puhastamise suurim kasu on tegevuse positiivne mõju puhastaja üldfüüsilisele seisundile. Teisisõnu - trenn saab tehtud, kalorid kulutatud.